Hrvatski telekom danas popodne bio je žrtva hakerskog napada zbog čega je bilo poteškoća u radu mobilnih i fiksnih mreža diljem Hrvatske.

"U poslijepodnevnim satima zabilježene su poteškoće u radu podatkovnih mobilnih i fiksnih usluga te ISP usluga u mreži HT-a. Razlog tome je DDoS napad, vrsta napada na ICT sustave u kojem se generira velika količina prometa koja onemogućuje opsluživanje legitimnih korisnika", stoji u odgovoru koji su nam poslali iz Odjela za korporativne komunikacije HT-a.

Oko 18 sati napisali su nam da su njihovi stručnjaci riješili problem te da u najskorije vrijeme očekuju "potpunu normalizaciju telekomunikacijskog prometa". Korisnicima su se ispričali zbog nastalih poteškoća.

Hrvatski telekom je oko 16 sati na svom Twitter-profilu napisao je da su im prijavljene poteškoće s uslugama. "Radi se na otklanjanju", stoji u statusu HT-a. Mnogi korisnici na svim društvenim mrežama javljali su da postoje problemi s HT-ovom mrežom i na internetskim stranicama Hrvatskog telekoma.

@solventsolution Pozdrav, trenutačno imamo prijavljene poteškoće s uslugama. Radi se na otklanjanju.., — Hrvatski Telekom (@hrvatskitelekom) February 5, 2015

>>HT udvostručio brzine mobilnog interneta sa 75 na 150 Mbps

>>Poteškoće s pozivima i SMS-ovima za korisnike HT-a